Omar Youssef Souleimane

Omar Youssef Souleimane [elp. Omar Jusef Sulejman], , naskita en 1987 en Al-Qutayfah proksime de Damasko, Sirio) estas siria kaj franca ĵurnalisto, poeto kaj literatura verkisto verkanta en la araba kaj ankaŭ eksterlingve en la franca. En 2011, li devis fuĝi el Sirio pro siaj politikaj vidpunktoj kaj, fuĝinta al Jordanio, de tie fuĝis al Francio kie li vivis en ekzilo ekde 2012. Souleiman eldonis membiografion, romanojn kaj plurajn poemarojn, unue en la araba kaj poste ankaŭ en la franca lingvo. Li ricevis pro siaj verkoj arabajn kaj francajn literaturajn premiojn. 

 Vivo kaj kariero 
Kiel dekjarulo, Souleimane kreskis en Saud-Arabio en religie konservema siria familio. Poste, li studis araban literaturon ĉe la universitato Al-Baath en Homs, Sirio. En tiu lando li ankaŭ laboris kiel ĵurnalisto de 2006 ĝis 2010. Dum la Araba Printempo, li partoprenis en manifestacioj.

Post kiam ekestis enlanda milito en Sirio en 2011,  Souleiman okupiĝis pri la rezistado, filmante scenojn de sanga subpremo, kiujn li sendis al internaciaj televidkanalojEn lia libro "Etre français" p. 118. Poste li estis serĉata de la sekretaj servoj kaj fuĝis al Jordanio. En 2012, li elmigris al Francio kie li akiris politikan azilon.. Tie, li lernis la francan lingvon en kiu li poste verkis. 

La atako kontraŭ la franca satira gazeto Charlie Hebdo instigis lin rakonti en la araba la sperton, kiun li havis kiel adoleskanto en Saud-Arabio en Le Petit Terroriste (La eta teroristo) eldonita en 2018, en kiu li defendas la liberecon kritiki la islamismon.. En intervenoj ĉe francaj lernejoj li informas junulojn pri la tento de radikalaj politikreligiaj predikoj.

En 2022, li fariĝis franca civitano kaj la sekvan jaron, li eldonis la eseon Être français (Esti franco).

Lia romano Le dernier Syrien (La lasta siriano), aperinta en 2020, li jam verkis en la franca kaj estis tradukita al la itala, germana kaj la angla. En sia recenzo por la germana revuo Qantara, la germana verkisto Volker Kaminski nomis ĝin "romano kiu rifuzas rezigni je la urĝa espero ke la nuna generacio estos "ponto" kiun la sekvanta generacio povas transiri por "akiri (…) demokration" .

 Verkaro 

 Romanoj kaj eseoj 

 Être français, eseo, eld. Flammarion, 2023,
 Une chambre en exil, romano, eld. Flammarion, 2022,
 Le Dernier Syrien, romano, eld. Flammarion, 2020,  ankaŭ eldonita en la itala, germana  kaj la angla.
 Le Petit Terroriste, aŭtobiografio, eld. Flammarion, 2018

 Poezio 

 Damas, je te salue (Damasko, mi salutas vin), 2024, poemaro ĉefe aŭtobiografia.
 Loin de Damas, tradukita el la araba, 2016,.
 L'Enfant oublié, tradukita el la araba, 2016
 La Mort ne séduit pas les ivrognes, dulingva franca kaj araba, 2014
 Il ne faut pas qu'ils meurent, Bejruto, 2013
 Je ferme les yeux et j'y vais, 2010
 Chansons des saisons, Sirio, 2006

 Premioj 
 Premio Souad Al-Sabah (2010), Kuvajto, por Je ferme les yeux et j'y vais
 Premio Amélie-Murat (2016), Francio, por La mort ne séduit pas les ivrognes
 Prix du poète résistant (2017) Francio, por Loin de Damas.

 Referencoj 

 Vidu ankaŭ 
 Eksterlingvaj verkistoj

 Eksteraj ligiloj 

 Oficiala retejo de Omar Youssef Souleimane
 Mohammad kaj Youssef, eltiraĵo de lia romano Le Dernier Syrien, tradukita al la angla de Ghada Mourad.

Kategorio:Francaj verkistoj de la 21-a jarcento
Kategorio:Francaj aktivuloj
Kategorio:Francaj ĵurnalistoj de la 21-a jarcento
Kategorio:Siriaj poetoj
Kategorio:Arablingvaj poetoj
Kategorio:Vivantaj homoj
Kategorio:Naskiĝintoj en 1987
Kategorio:Eksterlingvaj verkistoj